Mestské zastupiteľstvo v Košiciach

U z n e s e n i e
z X. zasadnutia Mestského zastupiteľstva v Košiciach, 
zo dňa 14. marca 2016			         číslo: 382

Prenájom nebytových priestorov priamym nájmom za nájomné z dôvodu hodného osobitného zreteľa v objekte zrušenej MŠ Krosnianska 6 v Košiciach pre nájomcu Súkromná základná umelecká škola, Krosnianska 6, Košice

Mestské zastupiteľstvo v Košiciach 
podľa § 6 ods. 2 písm. b) Štatútu mesta Košice a § 9a ods. 9 písm. c) zákona č. 138/1991 Zb. o majetku obcí v znení neskorších predpisov

schvaľuje

prenájom nebytových priestorov v objekte zrušenej Materskej školy Krosnianska 6 v Košiciach vo výmere 639 m² (stavba so súpisným číslom 959 na parcele č. 2974, ktorá sa nachádza v katastrálnom území Furča, obec: Košice – Dargovských hrdinov, okres Košice III a je evidovaná Katastrálnym úradom v Košiciach, Správou katastra Košice na LV č. 1 a miestnosť pre bicie nástroje),
- priamym nájmom,
- za nájomné 3,00 €/m²/rok a prevádzkové náklady, 
ako dôvod hodný osobitného zreteľa podľa § 9a ods. 9 písm. c) zákona č. 138/1991 Zb. o majetku obcí v znení neskorších predpisov na dobu neurčitú, nájomcovi Súkromná základná umelecká škola, Krosnianska 6, 040 22 Košice, IČO: 35553588, z dôvodu všeobecného záujmu podporovať zariadenia vykonávajúce vzdelávanie a výchovu žiakov v oblasti základného umeleckého vzdelávania, čím podporujú zdravý, harmonický vývin dieťaťa rozvíjaním ich umeleckých schopností a pozitívnym pôsobením na začleňovanie sa do spoločnosti, za podmienky, že nájomca bude zabezpečovať údržbu priestorov na vlastné náklady. 

	MUDr. Richard Raši, PhD., MPH	
	primátor mesta Košice
	Podpísal dňa: 17.03.2016

Za správnosť:	Ing. Pavol Lazúr

		Mgr. Matej Čontofalský

Zapisovateľka: Blanka Lukáčová